Riżoluzzjoni tal-Parlament Ewropew tat-23 ta' Mejju 2007 dwar Ftehim dwar Sħubija Ekonomika (2005/2246(INI))



Official Journal 102 E , 24/04/2008 P. 0301 - 0309



P6_TA(2007)0204 Ftehim dwar Sħubija Ekonomika Riżoluzzjoni tal-Parlament Ewropew tat- 23 ta' Mejju 2007 dwar Ftehim dwar Sħubija Ekonomika (2005/2246(INI)) Il-Parlament Ewropew, - wara li kkunsidra r-riżoluzzjoni tiegħu tat- 13 ta' Diċembru 2001 dwar il-laqgħa ta'l-Organizzazzjoni Dinjija għall-Kummerċ (WTO) f'Qatar [1], ir-riżoluzzjoni tiegħu tal- 25 ta' Settembru 2003 dwar ilĦames Konferenza Ministerjali tad-WTO f'Cancún [2], ir-riżoluzzjoni tiegħu tat- 12 ta' Mejju 2005 dwar l-evalwazzjoni tad-Doha Round wara d-Deċiżjoni tal-Kunsill Ġenerali tad-WTO ta' l- 1 ta' Awissu 2004 [3], ir-riżoluzzjoni tiegħu tas- 6 ta' Lulju 2005 dwar is-Sejħa Globali għal Azzjoni: L-Eliminazzjoni tal-Faqar [4], ta' l- 1 ta' Diċembru 2005 dwar il-tħejjijiet għas-Sitt Konferenza Ministerjali tad-WTO f'Hong Kong [5], tat- 23 ta' Marzu 2006 dwar l-impatt ta' l-iżvilupp ta' Ftehim ta' Sħubija Ekonomika (EPAs) [6], ir-riżoluzzjoni tiegħu ta' l- 4 ta' April 2006 dwar l-evalwazzjoni tad-Doha Round wara l-Konferenza Ministerjali tad-WTO f'Hong Kong [7], ir-riżoluzzjoni tiegħu ta' l- 1 ta' Ġunju 2006 dwar ilkummerċ u l-faqar: it-tfassil ta' politiki tal-kummerċ biex jingħata l-ikbar kontribut tal-kummerċ biex jitnaqqas il-faqar [8], u ir-riżoluzzjoni tiegħu tas- 7 ta' Settembru 2006 dwar is-sospensjoni tan-negozjati dwar l-Aġenda ta' Żvilupp ta' Doha [9] (DDA), - wara li kkunsidra r-riżoluzzjoni ta' l-Assemblea Parlamentari Konġunta ta' l-ACP-UE tat- 23 ta' Novembru 2006 adottata f'Barbados dwar ir-reviżjoni tan-negozjati dwar il-Ftehim ta' Sħubija Ekonomika (EPAs), - wara li kkunsidra d-Dikjarazzjoni ta' Cape Town adottata unanimament fil- 21 ta' Marzu 2002 mill-Assemblea Parlamentari Konġunta ta' l-ACP-UE li talbet għall-istabbiliment ta' "benchmarks" għall-iżvilupp li permezz tagħhom ikunu jistgħu jitkejlu l-kondotta u r-riżultat tan-negozjati tal-kummerċ ta' l- ACP-UE, - wara li kkunsidra d-dikjarazzjoni tas-Sessjoni Annwali 2006 tal-Konferenza Parlamentari dwar id-WTO adottata fit- 2 ta' Diċembru 2006 f'Ġinevra, - wara li kkunsidra l-pożizzjoni tiegħu tad- 9 ta' Marzu 2005 dwar il-proposta għal regolament tal-Kunsill li japplika skema ta' preferenzi ta' tariffi ġeneralizzati [10], - wara li kkunsidra r-Regolament tal-Kunsill (KE) Nru 980/2005 tas- 27 ta' Ġunju 2005 li japplika skema ta' preferenzi ta' tariffi ġeneralizzati [11], - wara li kkunsidra l-Ftehim ta' Sħubija bejn il-membri tal-Grupp ta' Stati ta' l-Afrika, il-Karibew u l Paċifiku fuq naħa waħda, u l-Komunità Ewropea u l-Istati Membri tagħha, fuq in-naħa l-oħra, ffirmata f'Cotonou fit- 23 ta' Ġunju 2000 (il-Ftehim ta' Cotonou), - wara li kkunsidra l-Konklużjonijiet tal-Kunsill għall-Affarijiet Ġenerali u r-Relazzjonijiet Esterni ta' l- 10 u tal- 11 ta' April 2006 u tas- 16 u s- 17 ta' Ottubru 2006 u l-Konklużjonijiet tal-Kunsill Ewropew tal- 15 u tas- 16 ta' Ġunju 2006, - wara li kkunsidra l-istqarrija konġunta mill-Kunsill u r-rappreżentanti tal-gvernijiet ta' l-Istati Membri li jiltaqgħu fi ħdan il-Kunsill, il-Parlament Ewropew u l-Kummissjoni dwar il-Politika ta' Żvilupp ta' l- Unjoni Ewropea: "Il-Konsensus Ewropew" iffirmata fl- 20 ta' Diċembru 2005 [12], - wara li kkunsidra d-Dokument ta' Ħidma tal-Persunal tal-Kummissjoni intitolat "L-Aspetti dwar il-Kummerċ u l-Iżvilupp tan-Negozjati EPA"(SEC(2005)1459), - wara li kkunsidra l-Ftehim Ġenerali dwar it-Tariffi u l-Kummerċ (GATT), b'mod partikolari l-Artikolu XXIV tagħha, - wara li kkunsidra d-Dikjarazzjoni Ministerjali tar-Ra ba' Sessjoni tal-Konferenza Ministerjali tad-WTO, adottata fl- 14 ta' Novembru 2001 f'Doha, - wara li kkunsidra d-Deċiżjoni adottata mill-Kunsill Ġenerali tad-WTO fl- 1 ta' Awissu 2004, - wara li kkunsidra d-Dikjarazzjoni Ministerjali tas-Sitt Sessjoni tal-Konferenza Ministerjali tad-WTO, adottata fit- 18 ta' Diċembru 2005 f'Hong Kong, - wara li kkunsidra r-rapport u r-rakkomandazzjonijiet tal-Grupp ta' Esperti dwar l-Għajnuna għall-Kummerċ adottati mill-Kunsill Ġenerali tad-WTO fl- 10 ta' Ottubru 2006, - wara li kkunsidra r-Rapport Sutherland dwar il-futur tad-WTO, - wara li kkunsidra d-Dikjarazzjoni tal-Millenju tan-Nazzjonijiet Uniti tat- 8 ta' Settembru 2000, li tistabbilixxi l-Għanijiet tal-Millenju għall-Iżvilupp bħala kriterji stabbiliti kollettivament mill-komunità internazzjonali għall-eliminazzjoni tal-faqar, - wara li kkunsidra r-Riżultat tal-Laqgħa Għolja Dinjija ta'l-2005 tan-Nazzjonijiet Uniti, - wara li kkunsidra r-rapport tal-Proġett tal-Millenju tal-Grupp ta' Esperti tan-NU mmexxija mill-Professur Jeffrey Sachs intitolat "Investiment fl-Iżvilupp: pjan prattiku biex jintlaħqu l-Għanijiet tal-Millenju għall- Iżvilupp", - wara li kkunsidra l-Gleneagles Communiqué, maħruġ fit- 8 ta' Lulju 2005 mill-Grupp ta' Tmienja fi Gleneagles, - wara li kkunsidra r-Rapport tal-Konferenza tan-Nazzjonijiet Uniti dwar il-Kummerċ u l-Iżvilupp (UNCTAD) — Il-Pajjiżi l-Inqas Żviluppati 2006: L-Iżvilupp ta' Kapaċitajiet Produttivi, - wara li kkunsidra r-Rapport Ekonomiku dwar l-Afrika 2004 intitolat "Il-Ftuħ tal-Potenzjal Kummerċjali ta' l-Afrika" tal-Kummissjoni Ekonomika tan-NU għall-Afrika, - wara li kkunsidra l-Linji Gwida ta' l-ACP dwar in-Negozjati għal Ftehim ta' Sħubija -Ekonomika, adottati mill-Kunsill tal-Ministri ta' l-ACP fis- 27 ta' Ġunju 2002 f'Punta Cana (Ir-Repubblika Dominikana), u ddeċiżjoni dwar in-negozjati ta' l-EPAs u l-parteċipazzjoni fil-kummerċ internazzjonali adottata mit-Tielet Laqgħa Għolja tal-Kapijiet ta' l-Istat u l-Gvern ta' l-ACP fid- 19 ta' Lulju 2002, f'Nadi (Fiji), - wara li kkunsidra d-Dikjarazzjoni tar-Raba' Laqgħa Għolja tal-Kapijiet ta' l-Istat u l-Gvern ta' l-ACP li saret fit- 23 u fl- 24 ta' Ġunju 2004 f'Maputo, Mozambique, rigward id-dimensjoni ta' l-iżvilupp ekonomiku, - wara li kkunsidra d-Dikjarazzjoni tal-81 Sessjoni tal-Kunsill tal-Ministri ta' l-ACP li saret fi Brussell fil- 21- 22 ta' Ġunju 2005, - wara li kkunsidra d-Deċiżjoni Nru 2/LXXXIII/06 tat-83 Sessjoni tal-Kunsill tal-Ministri ta' l-ACP li saret f'Port Moresby (Papua New Guinea) mit- 28 sal- 31 ta' Mejju 2006, - wara li kkunsidra d-Dikjarazzjoni tal-Ħames Laqgħa Għolja tal-Kapijiet ta' l-Istat u l-Gvern ta'l-ACP f'Khartoum (is-Sudan) tat- 8 ta' Diċembru 2006, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Kummerċ Internazzjonali (A6-0084/2007), A. billi r-relazzjoni kummerċjali eżistenti ta' l-UE mal-pajjiżi ta' l-ACP — li tagħtihom aċċess preferenzjali għas-swieq ta' l-UE fuq bażi mhix reċiproka — mhix konformi mar-regoli ta' l-Organizzazzjoni Dinjija għall-Kummerċ (WTO), B. billi l-Ftehim ta' Cotonou tistabbilixxi l-ftehim tal-Partijiet li jikkonkludu arranġamenti dwar il-kummerċ li jkunu kompatibbli mad-WTO, filwaqt li kull ma jmur jitneħħew l-ostakli għall-kummerċ bejniethom u tissaħħaħ il-koperazzjoni fl-oqsma kollha li għandhom x'jaqsmu mal-kummerċ u l-iżvilupp, C. billi n-negozjati mhumiex qed jimxu bl-istess pass fis-sitt reġjuni u dan qed joħloq tħassib li huma m'humiex se jkunu lesti fir-reġjuni kollha qabel l-aħħar ta' l-2007, D. billi hemm tħassib ġenerali li n-negozjati ma mxewx biżżejjed sa fejn kellhom jaslu f'dan l-istadju talproċess tan-negozjati, E. billi ż-żewġ partijiet naqsu milli jressqu u jwieġbu għal proposti fil-ħin u dan il-fatt kien raġuni ewlenija għad-dewmien, F. billi deroga formali oħra għar-regoli tad-WTO tkun tiswa politikament u tkun diffiċli biex tintlaħaq, G. billi f'ħafna pajjiżi ta' l-ACP, informazzjoni dwar u l-involviment fil-proċess EPA fil-livell tal-pajjiż kienu baxxi b'tali mod li joħolqu tħassib, H. billi n-nuqqas ta' progress magħmul fin-negozjati tad-DDA fid-WTO jagħmlu n-negozjati ta' l-EPA aktar diffiċli, I. billi ż-żewġ partijiet jaqblu dwar iċ-ċentralità tad-"dimensjoni ta' l-iżvilupp" għall-EPAs, iżda n-negozjaturi s'issa ma rnexxilhomx jilħqu ftehim dwar definizzjoni komuni tal-kunċett, J. billi hu essenzjali li l-EPAs jikkontribwixxu għall-iżvilupp soċjali u ekonomiku sostenibbli u għall-eliminazzjoni tal-faqar fil-pajjiżi ACP, K. billi f'dinja dejjem iktar globalizzata, it-tneħħija tal-preferenzi hija inevitabbli, L. billi Kollox barra Armi (EBA) s'issa ma rnexxielux iżid b'mod sinifikattiv l-esportazzjoni minn Pajjiżi Inqas Żviluppati (LDCs) lejn l-UE; billi dan jissuġerixxi li l-liberalizzazzjoni tat-tariffi u tal-kwota waħidha ma tagħmilx il-pajjiżi l-fqar iktar kompetittivi, M. billi żieda fir-reċiproċità bejn il-pajjiżi ta' l-UE u ta' l-ACP għandha tħeġġeġ il-kompetittività tal-pajjiżi ACP iżda huwa probabbli tagħmel ħsara lill-industriji mhux kompetittivi, lis-settur agrikolu, li bilkemm ġie modernizzat jew diversifikat, u lill-ekonomiji fraġli, N. billi l-konfigurazzjonijiet EPA mhumiex dejjem konformi ma' l-arranġamenti ta' integrazzjoni ekonomika reġjonali eżistenti, u għalhekk imorru kontra ta' l-objettiv ta' prijorità li tkun konsolidata l-integrazzjoni reġjonali fil-pajjiżi ACP, O. billi l-agrikoltura hija l-mutur ta' l-iżvilupp fil-biċċa l-kbira tal-pajjiżi ACP u biex l-EPAs isiru għodda għall-żvilupp, huma jridu jindirizzaw l-isfidi li qed jiffaċċja s-settur agrikolu ACP, P. billi t-twaqqif ta' suq reġjonali ġenwin jirrapreżenta bażi essenzjali għall-implimentazzjoni b'suċċess ta' l-EPAs; billi l-integrazzjoni reġjonali ġenwina tirrapreżenta bażi importanti għall-iżvilupp soċjali u ekonomiku tal-pajjiżi ACP, kif stipulat fil-Ftehim ta' Cotonou, Q. billi żieda fil-kummerċ intrareġjonali kif maħsuba mill-EPAs hija mxekkla minn infrastruttura intrareġjonali dgħajfa u minn firxa wiesgħa ta' ostakli mhux tariffarji għall-kummerċ, R. billi n-nuqqas tal-Gruppi ta' Esperti ta' Tħejjija Reġjonali li jwettqu l-funzjoni maħsuba tagħhom kien ta' xkiel għan-negozjati u qajjem dubji dwar l-effikaċja futura tal-mekkaniżmi ta' monitoraġġ relatati ma' l- EPA, S. billi nuqqas ta' data fl-analiżi ta' l-ekonomiji ACP għamilha diffiċli ħafna li ssir evalwazzjoni ta' impatt sħiħa ta' l-EPA, T. billi regoli mtejba dwar il-kummerċ iridu jkunu akkumpanjati b'żieda ta' appoġġ għal għajnuna relatata mal-kummerċ, U. billi l-għan ta' l-Għajnuna għall-Kummerċ huwa li tappoġġja l-kapaċitajiet tal-pajjiżi li qed jiżviluppaw biex jieħdu vantaġġ minn opportunitajiet ġodda ta' kummerċ, V. billi trid tinstab soluzzjoni għall-kwistjoni ta' l-ispejjeż ta' aġġustament relatati mat-tħejjijiet u ma' limplimentazzjoni tal-liberalizzazzjoni meħtieġa bħala parti mill-EPAs, W. billi skond l-Artikolu 37(4) tal-Ftehim ta' Cotonou għandu jkun hemm reviżjoni formali u komprensiva ta' l-arranġamenti ppjanati għall-pajjiżi kollha sabiex ikun żgurat li ma jkunx hemm bżonn ta' iktar ħin għat-tħejjijiet jew għan-negozjati, billi dik ir-reviżjoni għandha twassal għal evalwazzjoni kritika tannegozjati ta' l-EPA li huma għaddejjin; 1. Jemmen li l-EPAs għandhom jitfasslu bħala strumenti għal żvilupp u li għandhom jikkontribwixxu għal żieda fit-tkabbir ekonomiku, fl-integrazzjoni reġjonali u fit-tnaqqis tal-faqar; 2. Jafferma mill-ġdid il-ħsieb tiegħu li, jekk jitfasslu b'mod xieraq, l-EPAs jirrappreżentaw opportunità biex ir-relazzjonijiet kummerċjali ACP-UE jerġgħu jingħataw il-ħajja, ikunu promossi d-diversifikazzjoni ekonomika u l-integrazzjoni reġjonali ta' l-ACP, u sabiex jitnaqqas il-faqar fil-pajjiżi ACP; 3. Jistieden lill-Kummissjoni u lill-Istati Membri biex jiżguraw koerenza politika għall-iżvilupp; jenfasizza li l-'Kunsens Ewropew dwar l-Iżvilupp' (Dikjarazzjoni dwar il-Politika għall-Iżvilupp, DSP), b'mod partikolari paragrafu 36, jipprovdi gwida għan-negozjaturi ta' l-EPA; f'dan ir-rigward, iħeġġeġ lill-Kummissjoni biex timxi mal-prinċipji ta' l-assimetrija u l-flessibilità; 4. Jirrikonoxxi li hu importanti għall-pajjiżi ta' l-ACP u għall-UE li jassumu bi sħiħ ir-responsabbilità meħtieġa biex jiżguraw id-dritt għall-iżvilupp u l-benesseri tal-pajjiżi ta' l-ACP; iħeġġeġ lill-gvernijiet ACP biex jimplimentaw regoli ta' governanza tajba, u japprofitaw, fost l-oħrajn, mill-assistenza teknika provduta bl-istrument għall-Għajnuna għall-Kummerċ; 5. Ifakkar li meta jintemmu n-negozjati EPA l-ebda pajjiż ACP m'għandu jsib ruħu f'sitwazzjoni iktar żvantaġġjata fir-relazzjonijiet kummerċjali tiegħu wara l-2007 milli taħt l-arranġamenti preżenti; 6. Jesprimi tħassib bil-pass bil-mod tan-negozjati u n-nuqqas ta' progress tanġibbli bħala konsegwenza, b'ħafna kwistjonijiet kruċjali li għad iridu jiġu diskussi jew li għad irid jintlaħaq ftehim dwarhom; 7. Iħeġġeġ lin-negozjaturi biex ma jaħdmux taħt pressjoni żejda jew bil-għaġla fuq negozjati daqshekk ikkumplikati u daqstant importanti; iħeġġeġ lill-Kummissjoni biex turi iktar flessibilità fir-rigward tal-problemi ta' l-ACP; 8. Jistieden lill-Kummissjoni biex ma tagħmilx pressjoni żejda u — fil-każ li n-negozjati ma jkunux tlestew sa l- 1 ta' Jannar 2008 — tagħmel sforzi fil-livell tad-WTO biex tipprova tiżgura li jkun evitat lisfaxxar ta' l-esportazzjonieżistenti mill-ACP lejn l-UE sakemm ikun hemm ftehim finali; 9. Jitlob għal iktar trasparenza dwar il-progress u s-sustanza tan-negozjati; jitlob lill-partijiet kollha biex jiżguraw li l-membri parlamentari u l-parteċipanti l-oħra fil-pajjiżi ACP u l-UE jiġu kkonsultati dwar innegozjati EPA sabiex tintlaħaq implimentazzjoni xierqa ta' l-EPAs; 10. Jistieden lill-Kummissjoni biex tagħmel mill-aħjar sabiex tikkonkludi in-negozjati dwar id-DDA u sabiex ikun żgurat li l-Ftehim ta' liberalizzazzjoni jippromwovu l-iżvilupp fil-pajjiżi l-fqar; 11. Huwa konvint li l-EPAs għandhom ikunu komplementari għal Ftehim dwar id-DDA u mhux alternattiva u li konklużjoni favur l-iżvilupp għall-EPAs ti sta' tkun l-ewwel pass fi Ftehim multilaterali ffukata fuq liżvilupp; 12. Jirrikonoxxi li l-aċċess għal suq preferenzjali ma kienx strument suffiċjenti biżżejjed biex irrawwem liżvilupp tal-pajjiżi ACP u jsostni li, sabiex jintlaħaq dak il-għan, jeħtieġ li jiġu stabbiliti miżuri ta' sostenn biex jgħinu l-kompetittività tagħhom; 13. Jitlob li jkun hemm aċċess għas-suq kompletament ħieles mid-dazju u ħieles mill-kwoti għall-ACP kif ukoll regoli ta' oriġini simplifikati, liberalizzati u iktar flessibbli fl-EPAs milli huwa l-każ fl-EBA, u jiġu kkunsidrati d-differenzi fil-livell ta' l-iżvilupp industrijali bejn l-UE u l-pajjiżi ACP kif ukoll bejn il-pajjiżi ACP; 14. Jitlob li r-ritmu, il-ħin u l-iskop tal-liberalizzazzjoni jkunu gradwali u flessibbli sabiex jitjiebu l-integrazzjoni reġjonali u l-kompetittività ACP, u sabiex ikun żgurat li l-objettivi ta' żvilupp, bħall-evitar ta' impatti soċjaliavversi, b'mod partikolari lejn in-nisa, jingħataw prijorità; 15. Jitlob li fin-negozjati għal ftehimiet ta' sħubija ekonomika tiġi meqjusa bis-sħiħ is-sitwazzjoni partikolari tar-reġjuni u territorji barranin ta' l-Istati Membri tal-UE, b'mod partikulari dawk tar-reġjuni ultraperiferiċi, hekk kif imsemmija fl-Artikolu 299, paragarfu 2, tat-Trattat tal-KE; 16. Iħeġġeġ lill-pajjiżi ACP sabiex isolvu l-problema li tirrigwarda s-sħubija ta' gruppi reġjonali li għandhom in parti l-istess skop; 17. Jitlob lin-negozjaturi biex jiżviluppaw strateġija li tiddiversifika, timmodernizza u ssaħħaħ il-kompetittività ACP — partikolarment fis-settur agrikolu — li għalhekk tmur lilhinn mill-aċċess għas-suq; 18. Jirrikonoxxi li mekkaniżmi ta' salvagwardja prattiċi, li jippermettu lir-reġjuni ACP jirreaġixxu għal żidiet f'daqqa fl-importazzjoni mill-UE, huma essenzjali, partikolarment għal prodotti agrikoli; 19. Jistieden lill-UE biex tippromwovi l-Kummerċ Ġust u mezzi oħra biex jitjiebu l-kundizzjonijiet għallprodutturi żgħar u emarġinati u għal ħaddiema foqra; 20. Ifakkar lin-negozjaturi li filwaqt li jittejbu l-istrateġiji tal-kompetittività agrikola fil-pajjiżi ACP għandha tingħata attenzjoni xierqa għas-sigurtà ta' l-ikel; 21. Jenfasizza li hu essenzjali li jiġi assigurat li pajjiżi ACP jippreservaw id-dritt tagħhom li jipproteġu prodotti sensittivi; 22. Jirrikonoxxi li l-Evalwazzjonijiet ta' Impatt Sostenibbli (SIAs) naqsu milli jkollhom impatt sinifikanti fuq in-negozjati u jistieden lill-Kummissjoni biex tiċċara u tirrevedi r-rabta bejn l-SIAs u l-pożizzjonijiet tannegozjati sabiex dawk kollha interessati jkollhom l-opportunità li jinstemgħu; 23. Jitlob li jkun hemm mekkaniżmu ta' monitoraġġ xieraq u trasparenti — bi rwol u influwenza ċari — li għandu jitwaqqaf kemm fuq livell reġjonali u kemm nazzjonali biex isegwi l-impatt ta' l-EPAs b'żieda flisjieda ta'l-ACP u konsultazzjoni wiesgħa ma' dawk interessati; 24. Jistieden lill-Kunsill u lill-Kummissjoni biex jiċċaraw sa liema punt l-iffinanzjar tad-"dimensjoni ta' liżvilupp" ta' l-EPAs se jkun disponibbli lilhinn mill-Għaxar Fond Ewropew għall-Iżvilupp (EDF); 25. Jilqa' b'sodisfazzjon il-konklużjoni tal-Kunsill għall-Affarijiet Ġenerali u r-Relazzjonijiet Esterni tas- 16 ta' Ottubru 2006 li "sehem sostanzjali ta' l-impenn tal-Komunità u ta' l-Istati Membri li jżidu l-għajnuna tagħhom relatata mal-kummerċ għal EUR 2 biljuni sa l-2010 trid tkun allokata għall-pajjiżi ACP", għalkemm jiddispjaċih li mhux dawn il-flus kollha huma "addizzjonali għar-riżorsi EDF" u jħeġġeġ lill-Kummissjoni u lill-Istati Membri biex jiċċaraw it-termini preċiżi ta' dawn l-impenji, biex jiggarantixxu li din l-għajnuna ma tiddependix fuq ir-riżultat tan-negozjati EPA, u biex jaħdmu għal żieda sinifikanti fl-ammont ta' Għajnuna għall-Kummerċ disponibbli hekk kif it-talba mill-pajjiżi ACP tiżdied; 26. Japprova l-invit tal-Kunsill lill-Kummissjoni u lill-Istati Membri biex jappoġġjaw "bħala prijorità immedjata l-implimentazzjoni ta' l-impenji ta' riforma relatati ma' l-EPA" u jitlob li jkun hemm impenji konkreti magħmula qabel il-konklużjoni tan-negozjati EPA, li jkunu dettaljati, kwantifikati u relatati speċifikament ma' l-EPA, li jindirizzaw kemm l-għajnuna relatata mal-kummerċ kif ukoll l-ispejjeż ta' aġġustament assoċjati ma' l-EPAs; 27. Jitlob li l-appoġġ EPA ikun koordinat u marbut mal-qafas integrat u msaħħaħ ta' l-Għajnuna Multilaterali għall-Kummerċ; 28. Jinsisti li, sabiex tkun konformi mal-Prinċipji ta' Pariġi dwar l-Effettività ta' l-Għajnuna, l-għajnuna għandha tkun, fost l-oħrajn, immexxija skond it-talba, u jistieden lill-ACP għalhekk, biex iressaq bl-assistenza xierqa ta' l-UE fejn meħtieġa, proposti dettaljati u bl-ispejjeż,, ta' kif u għal-liema skop fondi addizzjonali relatati ma' l-EPA huma meħtieġa, partikolarment fir-rigward ta'oqfsa regolatorji, miżuri ta' salvagwardja, tħaffif tal-kummerċ, appoġġ fl-ilħuq ta' standards internazzjonali Sanitarji u Fitosanitarji u ta' Proprjetà Intellettwali, il-kompożizzjoni tal-mekkaniżmu ta' monitoraġġ ta' l-EPA; 29. Jistieden lill-Kummissjoni biex, meta mitluba, tipprovdi għajnuna teknika addizzjonali lill-pajjiżi ACP għan-negozjati kummerċjali; 30. Jistieden lill-Kummissjoni biex, meta mitluba, tipprovdi għajnuna lill-pajjiżi ACP li jiddeċiedu li jagħmlu programmi ta' riforma fiskali; 31. Jinnota l-livell baxx tal-ġbir tat-taxxi f'ħafna pajjiżi ACP u jitlob li jingħata iktar appoġġ għar-riformi tat-taxxa u għal miżuri għall-prevenzjoni ta' l-evażjoni tat-taxxa, bħala parti minn strateġija biex jitnaqqas leffett tad-dħul mitluf mit-tariffi; huwa mħasseb ukoll dwar l-impatt tat-tnaqqis mid-dħul doganali għallbaġits ta' l-ACP, li jistgħu jinkludu tnaqqis fl-infiq pubbliku f'setturi ewlenin bħal ma huma l-edukazzjoni jew is-saħħa; jistieden lill-UE biex tgħin fit-twaqqif ta' mekkaniżmi ta' kumpens neċessarji biex jevitaw tali konsegwenzi; 32. Ifakkar li l-pajjiżi ACP bosta drabi jkunu jiddependu ħafna fuq prodotti primarji, u jistieden lill-UE biex tiżviluppa strumenti iktar effettivi ta' appoġġ għall-aġġustament tal-produzzjoni u d-diversifikazzjoni, kif ukoll l-iżvilupp ta' industriji ta' l-ipproċessar u ta' SMEs fil-pajjiżi ACP; 33. Jifhem ir-riluttanza ta' l-ACP li jinnegozjaw b'mod bilaterali fuq l-hekk imsejħa kwistjonijiet ta' Singapore li tneħħew minn negozjati multilaterali u jirrikonoxxi li hija f'idejn il-gruppi reġjonali ACP li jiġġudikaw il-benefiċċji ta' l-iżvilupp ta' kwalunkwe ftehim fuq dawn il-kwistjonijiet; jerġa' jfakkar il-fatt li 77 pajjiż fqir opponew l-inklużjoni ta' negozjati fuq il-kwistjonijiet ta' Singapor fl-aġenda DDA; 34. Jemmen li, f'qafas xieraq, ftehim dwar investiment, kompetizzjoni u akkwisti pubbliċi, akkumpanjati minn ambjent regolatorju kredibbli, jistgħu jikkontribwixxu għal għanijiet komuni ta' governanza tajba u trasparenza, b'hekk joħolqu ambjent li għandu jwassal għal iktar sħubija bejn il-privat u l-gvern, b'mod partikolari fir-rigward ta' żvilupp infrastrutturali ewlieni; 35. Jesprimi diżappunt li s'issa ma ġietx sfruttata biżżejjed l-opportunità pprovduta mir-reviżjoni biex ikunu involuti l-membri parlamentari u persuni oħra interessati; jemmen li l-inklużjoni ta' persuni interessati ewlenin u ta' rappreżentanti tas-soċjetà ċivili żżid dimensjoni prattika u pragmatika kruċjali lil dan il-proċess; 36. Jirrikonoxxi r-responsabilitajiet soċjali u ambjentali ta' negozji u investituri barranin lejn il-komunitajiet u s-soċjetajiet li fihom jinvestu; jemmen li negozju bejn bnedmin u bnedmin u kuntatti ta' investiment għandhom jiġu inkorraġiti u ffaċilitati sabiex ikabbru kemm jistgħu l-benefiċċji soċjali u ekonomiċi ta' iktar liberalizzazzjoni; 37. Iħeġġeġ lill-Kummissjoni u lill-pajjiżi ACP sabiex jużaw ir-reviżjoni ta' l-EPA bħala opportunità biex jiddiskutu apertament l-ostakli għat-tmiem tan-negozjati u biex iressqu proposti dettaljati ħalli jgħelbuhom; 38. Ifakkar it-talbiet ta' l-ACP f'numru ta' fora għal alternattivi għall-EPAs, iżda jinnota n-nuqqas ta' talbiet uffiċjali ta' l-ACP skond l-Artikolu 37(6) tal-Ftehim ta' Cotonou; 39. Jitlob lill-Kummissjoni, skond l-Artikolu 37(6) tal-Ftehim ta' Cotonou, sabiex fejn pajjiżi li mhumiex l-inqas żviluppati m'humiex f'pożizzjoni li jidħlu fl-EPAs, biex teżamina metodi possibli biex toffri qafas alternattiv għall-kummerċ lil dawk il-pajjiżi, li hu ekwivalenti għas-sitwazzjoni eżistenti tagħhom u li jkun konformi mar-regoli tad-WTO; 40. Jitlob lill-Kummissjoni biex tagħmel proposti għal alternattivi orjentati favur l-iżvilupp li joffru iktar minn sempliċament aċċess għas-suq, kif inhu l-każ għall-EBA u l-arranġamenti ta' inċentivi speċjali għażżvilupp sostennibli u għall-governanza ġdida (GSP+); 41. Jistieden lill-Kummissjoni biex tippromwovi standards soċjali u xogħol deċenti fin-negozjati tal-kummerċ ta'l-EPA; 42. Jistieden lill-Kummissjoni biex tiċċara l-implikazzjonijiet f'termini ta' Għajnuna għall-Kummerċ u appoġġ relatat ma' l-EPA għal pajjiżi li jagħżlu li ma jiffirmawx l-EPAs; 43. Jistieden lill-Kummissjoni u lill-Kunsill sabiex jissimplifikaw u jnaqqsu l-piż burokratiku tar-rekwiżiti ta' l-EDF u biex itejbu t-taħriġ fl-ACP fir-rigward tal-proċeduri EDF sabiex isir użu sħiħ tar-riżorsi eżistenti; 44. Ifakkar li n-negozjati bilaterali dwar il-kummerċ fis-servizzi jridu jastjenu milli jpoġġu pressjoni fuq il-pajjiżi ta' l-ACP biex joffru kwalunkwe liberalizzazzjoni ta' servizzi pubbliċi bażiċi, jirrispettaw id-dritt talpajjiżi li jirregolaw b'mod ħieles is-servizzi pubbliċi u jitlob liż-żewġ partijiet sabiex jirrikonoxxu li oqfsa regolatorji tajba huma parti essenzjali ta' kwalunkwe proċess ta' liberalizzazzjoni; 45. Jistieden lill-UE biex ma tinkludix fl-EPAs dispożizzjonijiet dwar drittijiet ta' proprjetà intellettwali, peress li dawn joħolqu ostaklu addizzjonali għal aċċess għal mediċini essenzjali u biex tuża s-sistema EPA biex tgħin lill-pajjiżi ACP jimplimentaw il-forom ta' flessiblità stipulati fid-Dikjarazzjoni ta' Doha; ifakkar li, permezz tad-Dikjarazzjoni ta' Doha ta' l-2001 dwar il-Ftehim dwar l-Aspetti tad-Drittijiet ta' Propjetà Intellettwali relatati mal-Kummerċ (TRIPS) u s-Saħħa Pubblika, l-UE impenjat ruħha li tpoġġi s-saħħa pubblika qabel l-interessi kummerċjali tagħha; 46. Jenfasizza li l-aspett reġjonali ta' l-EPAs huwa essenzjali għat-tkabbir mhux biss tal-kummerċ bejn ilpajjiżi tat-Tramuntana u dawk tan-Nofsinhar, iżda wkoll għall-kummerċ bejn il-pajjiżi tan-Nofsinhar; jikkunsidra li n-naħa Ewropea ma tatx biżżejjed attenzjoni lil din il-kwistjoni u li l-ilħuq ta' integrazzjoni intrareġjonali adegwata tista' tkun iktar importanti milli t-tnedija ta' programm għall-integrazzjoni inter-reġjonali; 47. Jitlob li jkun hemm sistema ta' riżoluzzjoni tat-tilwim għall-EPAs li tkun biżżejjed sempliċi u effiċjenti f'sens ta' nfiq, sabiex tintervjeni malajr meta l-partijiet jonqsu milli jilħqu l-impenji tagħhom; 48. Jitlob li jkun hemm proposti xierqa magħmula biex jindirizzaw it-tħassib ta' l-ACP dwar Mode IV tal- GATS; 49. Jirrakomanda li l-Kummissjoni tassigura li l-programm internazzjonali dwar Xogħol Deċenti u limplimentazzjoni ta' standards fundamentali tax-xogħol isiru elementi permanenti fin-negozjati kummerċjali u fl-isħubiji strateġiċi; jistieden lill-Kummisjoni sabiex tassigura l-implimentazzjoni ta' l-Artikolu 50 tal-Ftehim ta' Cotonou, li tinkludi dispożizzjoni speċifika dwar l-istandards tal-kummerċ u tax-xogħol u li tikkonferma l-impenji tal-partijiet għall-istandards fundamentali tax-xogħol; 50. Jirrikonoxxi li standards għolja fitosanitarji u ta' saħħa u ambjentali oħra ta' l-UE jistgħu jxekklu lesportazzjonijiet ACP, partikolarment ta' prodotti agrikoli, u jistieden lill-Kummissjoni u lill-Istati Membri sabiex jgħinu lill-pajjiżi ACP jfasslu programmi adegwati ħalli jilħqu dawn l-istandards f'ħinpropozju; 51. Jistieden lill-Kummissjoni sabiex tieħu l-inizjattiva u biex torganizza appoġġ internazzjonali għarreviżjoni jew il-kjarifika ta' l-Artikolu XXIV tal-Ftehim GATT rigward l-Ftehim dwar il-Kummerċ Ħieles bejn partijiet b'livelli differenti ta' żvilupp; 52. Jistieden lill-Kummissjoni sabiex, waqt in-negozjati u wara li jiġu konklużi, twettaq analiżi sistematika ta' l-impatt soċjali ta' l-EPAs fuq il-gruppi l-iktar bir-riskju, inklużi ż-żgħażagħ u n-nisa fil-pajjiżi ACP; 53. Jirrikonoxxi l-importanza ta' sorveljanza parlamentari fil-kontribut għal governanza tajba, għar-responsabilità u għat-trasparenza; 54. Jitlob li jinħoloq Kumitat Parlamentari għall-Kummerċ u l-Iżvilupp konġunt fi ħdan kull Ftehima ta' Sħubija Ekonomika li taħdem mal-JPA UE-ACP sabiex jagħmel monitoraġġ pubbliku u jevalwa l-impatt kummerċjali u ta' żvilupp ta' l-implimentazzjoni ta' l-EPA, jfassal mekkaniżmi biex jassiguraw responsabbilità u biex jindirizza tħassib relatat ma' l-EPA mill-perspettivi kollha reġjonali u ta' l-ACP; 55. Iħeġġeġ lill-Kummissjoni sabiex tikkonsulta fuq bażi regolari mal-parlamenti nazzjonali fil-pajjiżi ACP sabiex tiffaċilita l-iskrutinju tagħhom tal-proċess u, barra minn hekk, jirrakkomanda li għandu jkun hemm segwitu regolari mill-Kumitat rilevanti tal-JPA u mill-membri parlamentari Ewropej u tal-pajjiżi ACP fissessjonijiet plenari; 56. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill, lill-Kummissjoni, lill-gvernijiet ta' l-Istati Membri u tal-pajjiżi ACP, lill-Kunsill ACP-UE u lill-Assemblea Parlamentari Konġunta ACP-UE. [1] ĠU C 177 E, 25.7.2002, p. 290. [2] ĠU C 77 E, 26.3.2004, p. 393. [3] ĠU C 92 E, 20.4.2006, p. 397. [4] ĠU C 157 E, 6.7.2006, p. 397. [5] ĠU C 285 E, 22.11.2006, p.126. [6] ĠU C 292 E, 1.12.2006, p. 121. [7] ĠU C 293 E, 2.12.2006, p. 155. [8] ĠU C 298 E, 8.12.2006, p.261. [9] ĠU C 305 E,14.12.2006, p.244. [10] ĠU C 320 E, 15.12.2005, p. 145. [11] ĠU L 169, 30.6.2005, p. 1. [12] ĠU C 46, 24.2.2006, p. 1. --------------------------------------------------